title: Decizia 2014/499/PESC a Consiliului din 25 iulie 2014 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               25.7.2014

               RO

               Jurnalul Oficial al Uniunii Europene

               L 221/15

         DECIZIA 2014/499/PESC A CONSILIULUI
   din 25 iulie 2014
   de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 17 martie 2014, Consiliul a adoptat Decizia 2014/145/PESC a Consiliului (1).

               (2)

               Având în vedere gravitatea situației din Ucraina, restricțiile privind admisia și înghețarea fondurilor și a resurselor economice ar trebui să se aplice și persoanelor fizice și juridice, entităților și organismelor care furnizează, în mod activ, sprijin material sau financiar factorilor de decizie ruși responsabili de anexarea Crimeei sau de destabilizarea Ucrainei de Est sau care obțin beneficii de pe urma acțiunilor acestora.

               (3)

               În plus, Consiliul consideră că ar trebui adăugate și alte persoane fizice și juridice pe lista persoanelor, entităților și organismelor care fac obiectul măsurilor restrictive, care figurează în anexa la Decizia 2014/145/PESC.

               (4)

               Decizia 2014/145/PESC ar trebui modificată în consecință.

               (5)

               Sunt necesare acțiuni suplimentare din partea Uniunii pentru punerea în aplicare a acestor măsuri,

         ADOPTĂ PREZENTA DECIZIE:
   Articolul 1
   Decizia 2014/145/PESC se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea pe teritoriul lor sau tranzitarea acestuia:

                           (a)

                           de către persoanele fizice care sunt responsabile, furnizează sprijin în mod activ sau asigură punerea în aplicare pentru acțiuni sau politici care subminează sau amenință integritatea teritorială, suveranitatea și independența Ucrainei sau stabilitatea ori securitatea Ucrainei sau care obstrucționează activitatea organizațiilor internaționale în Ucraina, precum și de către persoanele fizice asociate acestora sau

                           (b)

                           de către persoanele fizice care acordă, în mod activ, sprijin material sau financiar factorilor de decizie ruși responsabili de anexarea Crimeei sau de destabilizarea Ucrainei de Est sau care obțin beneficii de pe urma acțiunilor acestora,

                     astfel cum figurează pe lista din anexă.”

               2.

               Articolul 2 alineatul (1) se înlocuiește cu următorul text:
               „(1)   Se îngheață toate fondurile și resursele economice care aparțin, sunt deținute, păstrate sau controlate:

                           (a)

                           de către persoanele fizice care sunt responsabile, furnizează sprijin în mod activ sau asigură punerea în aplicare pentru acțiuni sau politici care subminează sau amenință integritatea teritorială, suveranitatea și independența Ucrainei sau stabilitatea ori securitatea Ucrainei sau care obstrucționează activitatea organizațiilor internaționale în Ucraina, precum și de către persoanele fizice sau juridice, entitățile sau organismele asociate acestora;

                           (b)

                           de către persoanele juridice, entitățile sau organismele care acordă sprijin material sau financiar pentru acțiuni care subminează sau amenință integritatea teritorială, suveranitatea și independența Ucrainei;

                           (c)

                           de către persoanele juridice, entitățile sau organismele din Crimeea ori Sevastopol a căror proprietate a fost transferată cu încălcarea dreptului ucrainean sau de către persoanele juridice, entitățile sau organismele care au beneficiat de un asemenea transfer sau

                           (d)

                           de către persoanele fizice sau juridice, entitățile sau organismele care acordă, în mod activ, sprijin material sau financiar factorilor de decizie ruși responsabili de anexarea Crimeei sau de destabilizarea Ucrainei de Est sau care obțin beneficii de pe urma acțiunilor acestora,

                     astfel cum figurează pe lista din anexă.”

         Articolul 2
   Persoanele și entitățile care figurează pe lista din anexa la prezenta decizie se adaugă în lista prevăzută în anexa la Decizia 2014/145/PESC.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 25 iulie 2014.

            Pentru Consiliu

            Președintele

         S. GOZI

      (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

      ANEXĂ
      LISTA PERSOANELOR ȘI A ENTITĂȚILOR MENȚIONATE LA ARTICOLUL 2
      I.   Persoane

                  Nume

                  Date de identificare

                  Motive

                  Data includerii pe listă

                  1.

                  Mikhail Efimovich FRADKOV
                  Михаил Ефимович Фрадков

                  Data nașterii: 1.9.1950 la Kurumoch, regiunea Kuibyshev

                  Membru permanent al Consiliului de Securitate al Federației Ruse; director al Serviciului de Informații Externe al Federației Ruse. În calitatea sa de membru al Consiliului de Securitate, care oferă consiliere și coordonează aspectele privind securitatea națională, a fost implicat în modelarea politicii guvernului Rusiei amenințând integritatea teritorială, suveranitatea și independența Ucrainei.

                  25.7.2014

                  2.

                  Nikolai Platonovich PATRUSHEV
                  Николай Платонович Патрушев

                  Data nașterii: 11.7.1951 la Leningrad (Sankt Petersburg)

                  Membru permanent al Consiliului de Securitate al Federației Ruse. În calitatea sa de membru al Consiliului de Securitate, care oferă consiliere și coordonează aspectele privind securitatea națională, a fost implicat în modelarea politicii guvernului Rusiei amenințând integritatea teritorială, suveranitatea și independența Ucrainei.

                  25.7.2014

                  3.

                  Aleksandr Vasilievich BORTNIKOV
                  Александр Васильевич Бортников

                  Data nașterii: 15.11.1951 la Perm

                  Membru permanent al Consiliului de Securitate al Federației Ruse; director al Serviciului Federal de Securitate (FSB). În calitatea sa de membru al Consiliului de Securitate, care oferă consiliere și coordonează aspectele privind securitatea națională, a fost implicat în modelarea politicii guvernului Rusiei amenințând integritatea teritorială, suveranitatea și independența Ucrainei.

                  25.7.2014

                  4.

                  Rashid Gumarovich NURGALIEV
                  Рашид Гумарович Нургалиев

                  Data nașterii: 8.10.1956 la Zhetikara, Republica Sovietică Socialistă Kazahă

                  Membru permanent și secretar adjunct al Consiliului de Securitate al Federației Ruse. În calitatea sa de membru al Consiliului de Securitate, care oferă consiliere și coordonează aspectele privind securitatea națională, a fost implicat în modelarea politicii guvernului Rusiei amenințând integritatea teritorială, suveranitatea și independența Ucrainei.

                  25.7.2014

                  5.

                  Boris Vyacheslavovich GRYZLOV
                  Борис Вячеславович Грызлов

                  Data nașterii: 15.12.1950 la Vladivostok

                  Membru permanent al Consiliului de Securitate al Federației Ruse. În calitatea sa de membru al Consiliului de Securitate, care oferă consiliere și coordonează aspectele privind securitatea națională, a fost implicat în modelarea politicii guvernului Rusiei amenințând integritatea teritorială, suveranitatea și independența Ucrainei.

                  25.7.2014

                  6.

                  Sergei Orestovoch BESEDA
                  Сергей Орестович Беседа

                  1954

                  Comandant al Serviciului al Cincilea al FSB, Serviciul Federal de Securitate al Federației Ruse.
                  În calitatea sa de ofițer FSB de rang înalt, conduce un serviciu responsabil de supravegherea operațiilor de informații și a activității internaționale.

                  25.7.2014

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Data nașterii: 10.7.1981 la Kuibyshev (Samara)

                  Membru al Dumei de Stat.
                  La 23.5.2014 a anunțat inaugurarea „ambasadei de facto” la Moscova a așa-numitei „Republici Populare Donețk”, nerecunoscută. Contribuie la subminarea sau amenințarea integrității teritoriale, a suveranității și a independenței Ucrainei.

                  25.7.2014

                  8.

                  Ramzan Akhmadovitch KADYROV
                  Рамзан Ахматович Кадыров

                  Data nașterii: 5.10.1976 la Tsentaroy.

                  Președintele Republicii Cecene. Kadyrov a făcut declarații în sprijinul anexării ilegale a Crimeei și în sprijinul insurgenței armate în Ucraina. Printre altele, la 14 iunie 2014 a declarat că va „face orice pentru a contribui la reînvierea Crimeei”. În acel context, i s-a acordat medalia pentru „eliberarea Crimeei”, de către șeful interimar al Republicii Autonome Crimeea, pentru sprijinul pe care l-a acordat anexării ilegale a Crimeei. În plus, la 1 iunie 2014, a declarat că e gata să trimită 74 000 de voluntari ceceni în Ucraina dacă i se va cere.

                  25.7.2014

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Data nașterii: 23.12.1960 la Vyselki.

                  Guvernator al Krasnodar Krai.
                  I s-a acordat medalia pentru „eliberarea Crimeei”, de către șeful interimar al Republicii Autonome Crimeea, pentru sprijinul pe care l-a acordat anexării ilegale a Crimeei. Cu acea ocazie, șeful interimar al Republicii Autonome Crimeea a afirmat că Tkachyov a fost unul dintre primii care și-au exprimat sprijinul față de noua „conducere” a Crimeei.

                  25.7.2014

                  10.

                  Pavel GUBAREV
                  Павел Юрьевич Губарев

                  Data nașterii: 10.2.1983 la Sievierodonetsk

                  Unul dintre liderii autointitulați ai așa-numitei „Republici Populare Donețk”. A solicitat intervenția rusă în estul Ucrainei, inclusiv prin desfășurarea de forțe rusești de menținere a păcii. Este asociat cu Igor Strelkov/Girkin, care se face răspunzător de acțiuni care subminează sau amenință integritatea teritorială, suveranitatea și independența Ucrainei. Gubarev se face răspunzător de recrutarea de persoane pentru forțele armate ale separatiștilor.
                  Răspunzător pentru ocuparea clădirii guvernului regional din Donețk împreună cu forțele pro-ruse și autoproclamat „guvernatorul poporului”.
                  Deși a fost arestat pentru amenințarea integrității teritoriale a Ucrainei, și apoi eliberat, a continuat să joace un rol important în cadrul activităților separatiste, subminând astfel integritatea teritorială, suveranitatea și independența Ucrainei.

                  25.7.2014

                  11.

                  Ekaterina GUBAREVA
                  Екатерина Юрьевна Губарева

                  Data nașterii: 5.7.1983 la Kakhovka

                  In calitatea sa de așa-numit „ministru al afacerilor externe” este răspunzătoare de apărarea așa-numitei „Republici Populare Donețk”, subminând astfel integritatea teritorială, suveranitatea și independența Ucrainei.
                  În plus, contul său bancar este folosit pentru finanțarea grupărilor armate separatiste ilegale.
                  Asumând acest rol și acționând în această calitate, a sprijinit, prin urmare, acțiuni și politici care subminează integritatea teritorială, suveranitatea și independența Ucrainei.

                  25.7.2014

                  12.

                  Fedor BEREZIN
                  Фёдор Дмитриевич Березин

                  Data nașterii: 7.2.1960 la Donețk

                  Așa-numitul „ministru adjunct al apărării”al așa-numitei „Republici Populare Donețk”. Este asociat cu Igor Strelkov/Girkin, așa-numitul „ministru al apărării”al așa-numitei „Republici Populare Donețk”, care se face răspunzător de acțiuni care subminează sau amenință integritatea teritorială, suveranitatea și independența Ucrainei. Asumând acest rol și acționând în această calitate, Berezin a sprijinit, prin urmare, acțiuni și politici care subminează integritatea teritorială, suveranitatea și independența Ucrainei.

                  25.7.2014

                  13.

                  Valery Vladimirovich KAUROV
                  Валерий Владимирович Кауров

                  Data nașterii: 2.4.1956 la Odessa

                  Autointitulat „președinte” al așa-numitei „Republici Novorossiya”, care a solicitat Rusiei să desfășoare trupe în Ucraina. Asumând acest rol și acționând în această calitate, a sprijinit, prin urmare, acțiuni și politici care subminează integritatea teritorială, suveranitatea și independența Ucrainei.

                  25.7.2014

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Data nașterii: 23.6.1972 în regiunea Vinnytsia

                  Colaborator de rang înalt al lui Igor Strelkov/Girkin, care se face răspunzător de acțiuni care subminează sau amenință integritatea teritorială, suveranitatea și independența Ucrainei. Asumând acest rol și acționând în această calitate, Zdriliuk a sprijinit, prin urmare, acțiuni și politici care subminează integritatea teritorială, suveranitatea și independența Ucrainei.

                  25.7.2014

                  15.

                  Vladimir ANTYUFEYEV
                  Владимир Антюфеев
                  (alias Vladimir SHEVTSOV), Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Data nașterii: 19.2.1951 la Novosibirsk,

                  Fost „ministru al securității statului” în regiunea separatistă Transnistria. Din 9 iulie 2014, este primul viceprim-ministru al Republicii Populare Donețk, responsabil de securitate și aplicarea legii. În această calitate, este responsabil de activitățile „guvernamentale” separatiste ale așa-numitului „guvern al Republicii Populare Donețk”.

                  25.7.2014

      II.   Entități care subminează integritatea teritorială, suveranitatea și independența Ucrainei

                  Nume

                  Date de identificare

                  Motive

                  Data includerii pe listă

                  1.

                  Așa-numita „Republică Populară Lugansk”
                  „Луганская народная республика”
                  „Luganskaya narodnaya respublika”

                  Site oficial:
                  http://lugansk-online.info
                  Număr de telefon:
                  +38-099-160-74-14

                  Așa-numita „Republică Populară Lugansk” a fost instituită la 27 aprilie 2014.
                  Răspunzătoare pentru organizarea referendumului ilegal din 11 mai 2014. Declarație de independență la 12 mai 2014.
                  La 22 mai 2014, așa-numitele „Republici Populare” Donețk și Lugansk au instituit așa-numitul „Stat Federal al Novorossiya”.
                  Acest fapt încalcă dreptul constituțional ucrainean și, prin urmare, dreptul internațional, subminând astfel integritatea teritorială, suveranitatea și independența Ucrainei.
                  Este, de asemenea, implicată în recrutarea pentru „Armata de sud-est”, separatistă, și pentru alte grupări armate separatiste ilegale, subminând astfel stabilitatea sau securitatea Ucrainei.

                  25.7.2014

                  2.

                  Așa-numita „Republică Populară Donețk”
                  „Донецкая народная республика”
                  „Donétskaya naródnaya respúblika”

                  Informații oficiale, inclusiv Constituția Republicii Populare Donețk și componența Consiliului Suprem
                  http://dnr-news.com/
                  Mijloace de comunicare sociale:
                  https://twitter.com/dnrpress
                  http://vk.com/dnrnews

                  Așa-numita „Republică Populară Donețk” a fost declarată la 7 aprilie 2014.
                  Răspunzătoare pentru organizarea referendumului ilegal din 11 mai 2014. Declarație de independență la 12 mai 2014.
                  La 24 mai 2014, așa-numitele „Republici Populare” Donețk și Lugansk au semnat un acord privind crearea așa-numitului „Stat Federal al Novorossiya”.
                  Acest fapt încalcă dreptul constituțional ucrainean și, prin urmare, dreptul internațional, subminând astfel integritatea teritorială, suveranitatea și independența Ucrainei.
                  Este, de asemenea, implicată în recrutarea pentru grupări armate separatiste ilegale, amenințând astfel stabilitatea sau securitatea Ucrainei.

                  25.7.2014

                  3.

                  Așa-numitul „Stat Federal al Novorossiya”
                  „Федеративное государство Новороссия”
                  „Federativnoye Gosudarstvo Novorossiya”

                  Comunicate de presă oficiale:
                  http://novorossia.su/official

                  La 24 mai 2014, așa-numitele „Republici Populare” Donețk și Lugansk au semnat un acord privind crearea așa-numitului „Stat Federal al Novorossiya”.
                  Acest fapt încalcă dreptul constituțional ucrainean și, prin urmare, dreptul internațional, amenințând astfel integritatea teritorială, suveranitatea și independența Ucrainei.

                  25.7.2014

                  4.

                  Uniunea Internațională a Asociațiilor Publice „Armata Marelui Don”
                  Международный Союз Общественных Объединений
                  „Всевеликое Войско Донское”

                  Site oficial:
                  http://vvd2003.narod.ru/
                  Număr de telefon:
                  +7-8-908-178-65-57
                  Mijloace de comunicare sociale:
                  http://vk.com/kazak_nac_guard
                  Adresă: 346465 Rusia Regiunea Rostov. October (C) District. St Zaplavskaya. Str Shosseynaya 1

                  „Armata Marelui Don” a înființat Cossack National Guard („Garda Națională Cazacă”), răspunzătoare pentru lupta împotriva forțelor guvernamentale ucrainene din estul Ucrainei, subminând astfel integritatea teritorială, suveranitatea și independența Ucrainei și amenințând stabilitatea sau securitatea Ucrainei.
                  Asociat cu dl Nikolay KOZITSYN, care este comandantul forțelor cazace și se face răspunzător pentru ordinele date separatiștilor din estul Ucrainei în lupta împotriva forțelor guvernamentale ucrainene.

                  25.7.2014

                  5.

                  „Sobol”
                  „СОБОЛЬ”

                  Site oficial:
                  http://soboli.net
                  Mijloace de comunicare sociale:
                  http://vk.com/sobolipress
                  Număr de telefon:
                  (0652) 60-23-93.
                  Email: SoboliPress@gmail.com
                  Adresă: Crimeea, Simferopol, str. Kiev, 4 (zona stației de autobuz „Central”).

                  Organizație paramilitară radicală, răspunzătoare pentru sprijinirea în mod deschis a recurgerii la forță pentru a pune capăt controlului ucrainean asupra Crimeei, subminând astfel integritatea teritorială, suveranitatea și independența Ucrainei
                  Răspunzătoare de instruirea separatiștilor pentru a lupta împotriva forțelor guvernamentale ucrainene în estul Ucrainei, amenințând astfel stabilitatea sau securitatea Ucrainei.

                  25.7.2014

                  6.

                  Așa-numita „Gardă Lugansk”
                  „Луганская гвардия”

                  Mijloace de comunicare sociale:
                  https://vk.com/luguard
                  http://vk.com/club68692201

                  Miliție de autoapărare din Lugansk, răspunzătoare de instruirea separatiștilor pentru a lupta împotriva forțelor guvernamentale ucrainene în estul Ucrainei, amenințând astfel stabilitatea sau securitatea Ucrainei.
                  Asociată cu dl German PROPOKIV, lider activ care se face răspunzător de participarea la ocuparea clădirii biroului regional din Lugansk al Serviciului Ucrainean de Securitate și care a înregistrat un mesaj video adresat președintelui Putin și Rusiei, din clădirea ocupată.

                  25.7.2014

                  7.

                  Așa-numita „Armată de sud-est”
                  „Армии Юго-Востока”

                  Recrutare:
                  http://lugansk-online.info/statements
                  Mijloace de comunicare sociale:
                  http://vk.com/lugansksbu

                  Grupare armată separatistă ilegală, considerată a fi una dintre cele mai importante din estul Ucrainei.
                  Răspunzătoare pentru ocuparea clădirii Serviciului de Securitate în regiunea Lugansk. Ofițer în rezervă.
                  Asociată cu dl Valeriy BOLOTOV, înscris pe listă drept unul dintre liderii grupării.
                  Asociată cu dl Vasyl NIKITIN, responsabil de activitățile „guvernamentale” separatiste ale așa-numitului „guvern al Republicii Populare Luhansk”.

                  25.7.2014

                  8.

                  Așa-numita „Miliție populară Donbass”
                  „Нарóдное ополчéние Донбáсса”

                  Mijloace de comunicare sociale:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Email: voenkom.dnr@mail.ru
                  mobilisation@novorossia.co
                  Voluntariat telefonic în Russia:
                  +7 (926) 428-99-51
                  +7 (967) 171-27-09
                  sau email novoross24@mail.ru
                  Adresă: Donețk. Prospect Zasyadko.13

                  Grupare armată separatistă ilegală răspunzătoare de lupta împotriva forțelor guvernamentale ucrainene în estul Ucrainei, amenințând astfel stabilitatea sau securitatea Ucrainei.
                  Printre altele, la începutul lunii aprilie 2014, gruparea militantă a preluat controlul asupra mai multor clădiri guvernamentale din estul Ucrainei, subminând astfel integritatea teritorială, suveranitatea și independența Ucrainei.
                  Fostul său lider, dl Pavel
                  Gubarev, se face răspunzător pentru ocuparea clădirii guvernului regional din Donețk împreună cu forțele pro-ruse și pentru a se fi autoproclamat „guvernatorul poporului”.

                  25.7.2014

                  9.

                  „Batalionul Vostok”
                  „батальоны Восток”

                  Mijloace de comunicare sociale:
                  http://vk.com/patriotic_forces_of_donbas

                  Grupare armată separatistă ilegală, considerată a fi una dintre cele mai importante din estul Ucrainei.
                  Răspunzătoare de lupta împotriva forțelor guvernamentale ucrainene în estul Ucrainei, amenințând astfel stabilitatea sau securitatea Ucrainei.
                  A încercat să ocupe aeroportul din Donețk.

                  25.7.2014

      III.   Entități al căror drept de proprietate a fost transferat cu încălcarea dreptului ucrainean

                  Name

                  Identifying information

                  Reasons

                  Date of listing

                  1.

                  Întreprinderea de stat de feriboturi „Kerch Ferry”
                  Государственная судоходная компания „Керченская паромная переправа”
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  cod: 14333981

                  Dreptul de proprietate asupra entității a fost transferat cu încălcarea dreptului ucrainean. „Parlamentul Crimeei” a adoptat rezoluția nr. 1757-6/14 din 17.3.2014„Privind naționalizarea unor societăți aparținând ministerelor ucrainene al infrastructurii sau al al agriculturii”, iar „Prezidiul Parlamentului Crimeei” a adoptat decizia nr. 1802-6/14 din 24.3.2014„Privind Întreprinderea de stat de feriboturi Kerch Ferry”, declarând preluarea activelor aparținând Întreprinderii de stat de feriboturi „Kerch Ferry”, în numele „Republicii Crimeea”. Întreprinderea este, astfel, efectiv confiscată de „autoritățile” Crimeei.

                  25.7.2014

                  2.

                  Întreprinderea de stat „Portul maritim comercial Sevastopol”
                  Государственное предприятие „Севастопольский морской торговый порт”
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  cod: 01125548

                  Dreptul de proprietate asupra entității a fost transferat cu încălcarea dreptului ucrainean. La 17.3.2014, „Parlamentul Crimeei” a adoptat rezoluția nr. 1757-6/14„Privind naționalizarea unor societăți aparținând ministerelor ucrainene al infrastructurii sau al al agriculturii”, declarând preluarea activelor aparținând Întreprinderii de stat „Portul maritim comercial Sevastopol”, în numele „Republicii Crimeea”. Întreprinderea este, astfel, efectiv confiscată de „autoritățile” Crimeei. În termeni de volum al schimburilor comerciale, este cel mai mare port maritm comercial din Crimeea.

                  25.7.2014

                  3.

                  Întreprinderea de stat „Portul maritim comercial Kerch”
                  Государственное предприятие „Керченский морской торговый порт”
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Republica Autonomă Crimeea,
                  (98312, Автономная Республика Крым, г. Керчь, ул. Кирова, 28)
                  Cod: 01125554

                  Dreptul de proprietate asupra entității a fost transferat cu încălcarea dreptului ucrainean. „Parlamentul Crimeei” a adoptat rezoluția nr. 1757-6/14 din 17.3.2014„Privind naționalizarea unor societăți aparținând ministerelor ucrainene al infrastructurii sau al al agriculturii” și rezoluția nr. 1865-6/14 din 26.3.2014„Privind Întreprinderea de stat Porturile Maritime ale Crimeei” („О Государственном предприятии «Крымские морские порты»”), declarând preluarea activelor aparținând Întreprinderii de stat „Portul maritim comercial Kerch”, în numele „Republicii Crimeea”. Întreprinderea este, astfel, efectiv confiscată de „autoritățile” Crimeei. În termeni de volum al schimburilor comerciale, este al doilea port maritm comercial din Crimeea.

                  25.7.2014

                  4.

                  Întreprinderea de stat Universal -Avia
                  Государственном предприятии „Универсал-Авиа”
                  Gosudarstvenoye predpriyatiye
                  „Universal-Avia”

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Dreptul de proprietate asupra entității a fost transferat cu încălcarea dreptului ucrainean. La 24.3.2014, „Prezidiul Parlamentului Crimeei” a adoptat decizia „Privind Întreprinderea de stat Gosudarstvenoye predpriyatiye Universal-Avia” („О Государственном предприятии «Универсал-Авиа»”) nr. 1794-6/14, declarând preluarea activelor aparținând întreprinderii de stat „Universal-Avia”, în numele „Republicii Crimeea”. Întreprinderea este, astfel, efectiv confiscată de „autoritățile Crimeei.”

                  25.7.2014

                  5.

                  Stațiunea „Nizhnyaya Oreanda”
                  Санаторий „Нижняя Ореанда”

                  Stațiunea „Nizhnyaya Oreanda”, 08655, Ialta, Oreanda
                  (08655, г.Ялта, пгт. Ореанда, Санаторий „Нижняя Ореанда”)

                  Dreptul de proprietate asupra entității a fost transferat cu încălcarea dreptului ucrainean. La 21 martie, „Prezidiul Parlamentului Crimeei” a adoptat decizia „Privind aspectele legate de înființarea Asociației de sanatorii și stațiuni” nr.1767-6/14, declarând preluarea activelor aparținând stațiunii „Nizhnyaya Oreanda”, în numele „Republicii Crimeea”. Întreprinderea este, astfel, efectiv confiscată de „autoritățile Crimeei.”

                  25.7.2014

                  6.

                  Întreprinderea „Distileria Azov” din Crimeea
                  Крымское республиканское предприятие „Азовский ликероводочный Завод”
                  Azovsky likerovodochny zavod

                  40 Zeleznodorozhnaya str., 96178 orașul Azov, districtul Jankoysky
                  Джанкойский район, пгт Азовское, ул. Железнодорожная, 40
                  Cod: 01271681

                  Dreptul de proprietate asupra entității a fost transferat cu încălcarea dreptului ucrainean. La 9 aprilie, „Prezidiul Parlamentului Crimeei” a adoptat decizia nr. 1991-6/14„Privind modificările la Rezoluția nr. 1836-6/14 a Consiliului de Stat al Republicii Crimeea din 26 martie 2014”„Privind naționalizarea întreprinderilor, a instituțiilor și a organizațiilor de tip complex agro-industrial, situate pe teritoriul Republicii Crimeea”, declarând preluarea activelor aparținând „Azovsky likerovodochny zavod”, în numele „Republicii Crimeea”. Întreprinderea este, astfel, efectiv confiscată de „autoritățile” Crimeei.

                  25.7.2014

                  7.

                  Concernul de stat „Asociația Națională a Producătorilor «Massandra»”
                  Национальное производственно-аграрное объединение „Массандра”
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 orașul Ialta
                  (98600, г. Ялта, пгт Массандра, ул. Мира, д. 6)
                  Cod: 00411890

                  Dreptul de proprietate asupra entității a fost transferat cu încălcarea dreptului ucrainean. La 9 aprilie, „Prezidiul Parlamentului Crimeei” a adoptat decizia nr. 1991-6/14„Privind modificările la Rezoluția nr. 1836-6/14 a Consiliului de Stat al Republicii Crimeea din 26 martie 2014”„Privind naționalizarea întreprinderilor, a instituțiilor și a organizațiilor de tip complex agro-industrial, situate pe teritoriul Republicii Crimeea”, declarând preluarea activelor aparținând concernului de stat „Asociația Națională a Producătorilor” Massandra „în numele Republicii Crimeea”. Întreprinderea este, astfel, efectiv confiscată de „autoritățile” Crimeei.

                  25.7.2014

                  8.

                  „Întreprinderea de stat Magarach a institutului național de vinificație”
                  Государственное предприятие Агрофирма „Магарач” Национального института винограда и вина „Магарач”
                  Gosudarstvenoye predpriyatiye „Agrofirma Magarach” nacionalnogo instituta vinograda i vina „Magarach”

                  9 Chapayeva str., 98433 Vilino, districtul Bakhchisarayski
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Cod: 31332064

                  Dreptul de proprietate asupra entității a fost transferat cu încălcarea dreptului ucrainean. La 9 aprilie, „Prezidiul Parlamentului Crimeei” a adoptat decizia nr. 1991-6/14„Privind modificările la Rezoluția nr. 1836-6/14 a Consiliului de Stat al Republicii Crimeea din 26 martie 2014”„Privind naționalizarea întreprinderilor, a instituțiilor și a organizațiilor de tip complex agro-industrial, situate pe teritoriul Republicii Crimeea”, declarând preluarea activelor aparținând întreprinderii de stat „Gosudarstvenoye predpriyatiye”„Agrofirma Magarach” nacionalnogo instituta vinograda i vina „Magarach” în numele „Republicii Crimeea”. Întreprinderea este, astfel, efectiv confiscată de „autoritățile” Crimeei.

                  25.7.2014

                  9.

                  Întreprinderea de stat „Fabrica de vin spumos Novy Svet”
                  Государственное предприятиеЗавод шампанских вин „Новый свет”
                  Gosudarstvenoye predpriyatiye „Zavod shampanskykh vin Novy Svet”

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Cod: 00412665

                  Dreptul de proprietate asupra entității a fost transferat cu încălcarea dreptului ucrainean. La 9 aprilie, „Prezidiul Parlamentului Crimeei” a adoptat decizia nr. 1991-6/14„Privind modificările la Rezoluția nr. 1836-6/14 a Consiliului de Stat al Republicii Crimeea din 26 martie 2014”„Privind naționalizarea întreprinderilor, a instituțiilor și a organizațiilor de tip complex agro-industrial, situate pe teritoriul Republicii Crimeea”, declarând preluarea activelor aparținând întreprinderii de stat „Zavod shampanskykh vin Novy Svet” în numele „Republicii Crimeea”. Întreprinderea este, astfel, efectiv confiscată de „autoritățile” Crimeei.

                  25.7.2014


title: Decizia (UE, Euratom) 2017/1611 a Parlamentului European din 27 aprilie 2017 privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/105

         DECIZIA (UE, Euratom) 2017/1611 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Agenției Executive pentru Consumatori, Sănătate, Agricultură și Alimente aferent exercițiului financiar 2015
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2015 (1),

               —

               având în vedere conturile anuale consolidate ale Uniunii Europene pentru exercițiul financiar 2015 [COM(2016) 475 – C8-0269/2016] (2),

               —

               având în vedere conturile anuale finale ale Agenției Executive pentru Consumatori, Sănătate, Agricultură și Alimente pentru exercițiul financiar 2015 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2014 [COM(2016) 674] și documentele de lucru ale serviciilor Comisiei care îl însoțesc [SWD(2016) 338, SWD(2016) 339],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2015 [COM(2016) 628] și documentul de lucru al serviciilor Comisiei care îl însoțește [SWD(2016) 322],

               —

               având în vedere Raportul Curții de Conturi privind conturile anuale ale Agenției Executive pentru Consumatori, Sănătate, Agricultură și Alimente pentru exercițiul financiar 2015, însoțit de răspunsul agenției (4),

               —

               având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agențiilor executive în ceea ce privește execuția bugetului pentru exercițiul financiar 2015 (05874/2017 – C8-0038/2017),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/770/UE a Comisiei din 17 decembrie 2013 de instituire a Agenției executive pentru consumatori, sănătate și alimente și de abrogare a Deciziei 2004/858/CE (9),

               —

               având în vedere Decizia de punere în aplicare 2014/927/UE a Comisiei din 17 decembrie 2014 de modificare a Deciziei 2013/770/UE pentru a transforma „Agenția Executivă pentru Consumatori, Sănătate și Alimente” în „Agenția Executivă pentru Consumatori, Sănătate, Agricultură și Alimente” (10),

               —

               având în vedere articolul 93 și anexa IV la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate(A8-0150/2017),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Consumatori, Sănătate, Agricultură și Alimente descărcarea de gestiune pentru execuția bugetului Agenției Executive aferent exercițiului financiar 2015;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia și agențiile executive, precum și în Rezoluția sa din 27 aprilie 2017 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2015 (11);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2015, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Consumatori, Sănătate, Agricultură și Alimente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO L 69, 13.3.2015.

      (2)  JO C 380, 14.10.2016, p. 1.

      (3)  JO C 417, 11.11.2016, p. 2.

      (4)  JO C 449, 1.12.2016, p. 41.

      (5)  JO C 380, 14.10.2016, p. 147.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 341, 18.12.2013, p. 69.

      (10)  JO L 363, 18.12.2014, p. 183.

      (11)  Texte adoptate, P8_TA(2017)0144 (a se vedea pagina 66 din prezentul Jurnal Oficial).


title: Decizia (UE) 2017/1722 a Parlamentului European din 27 aprilie 2017 privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/323

         DECIZIA (UE) 2017/1722 A PARLAMENTULUI EUROPEAN
   din 27 aprilie 2017
   privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0050/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0146/2017),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2015;

               2.

               încredințează președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 203.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 53, 22.2.2007, p. 1.

      (5)  JO L 328, 7.12.2013, p. 42.


title: Decizia Curții privind prezentarea și notificarea înscrisurilor depuse prin intermediul aplicației e-EFTACourt

text:
               9.3.2017

               RO

               Jurnalul Oficial al Uniunii Europene

               C 73/18

         DECIZIA CURȚII
   privind prezentarea și notificarea înscrisurilor depuse prin intermediul aplicației e-EFTACourt
   (2017/C 73/09)
   CURTEA,
   având în vedere Regulamentul de procedură, în special articolul 32 alineatul (5) al doilea paragraf,
   întrucât:
   […] Curtea stabilește, prin decizie, condițiile în care un înscris depus la grefă pe cale electronică este considerat a fi originalul înscrisului respectiv. […],
   DECIDE:
   Articolul 1
   Aplicația de tehnologie a informației cunoscută sub numele de „e-EFTACourt” permite depunerea și notificarea înscrisurilor depuse pe cale electronică în condițiile stabilite de prezenta decizie.
   Articolul 2
   Pentru utilizarea aplicației sunt necesare un cod personal de identificare și o parolă.
   Articolul 3
   Un înscris depus prin intermediul e-EFTACourt este considerat a fi originalul acelui înscris în sensul articolului 32 alineatul (1) primul paragraf din Regulamentul de procedură atunci când codul personal de identificare și parola reprezentantului au fost utilizate pentru a depunerea înscrisului respectiv. Această identificare reprezintă semnătura documentului respectiv.
   Articolul 4
   Un înscris depus prin intermediul e-EFTACourt trebuie să fie însoțit de anexele menționate în cuprinsul său și de un opis al anexelor respective.
   Nu este necesar să se prezinte copii legalizate ale înscrisurilor depuse prin intermediul e-EFTACourt și nici ale anexelor la acestea.
   Articolul 5
   Se consideră că un înscris a fost depus în sensul articolului 32 alineatul (2) din Regulamentul de procedură în momentul în care reprezentantul validează depunerea înscrisului.
   Se ia în considerare ora locală a Marelui Ducat al Luxemburgului.
   Articolul 6
   Înscrisurile depuse, inclusiv hotărârile și deciziile, se notifică reprezentanților părților prin intermediul e-EFTACourt atunci când acestea au acceptat în mod expres această metodă de notificare sau, în cadrul unei cauze, atunci când părțile și-au dat acordul cu privire la această metodă de notificare prin depunerea unui înscris depus prin intermediul e-EFTACourt.
   Înscrisurile depuse trebuie, de asemenea, notificate prin intermediul e-EFTACourt statelor care sunt părți la Acordul privind Spațiul Economic European, Autorității AELS de Supraveghere și instituțiilor, organelor, oficiilor sau agențiilor Uniunii, în măsura în care acestea au acceptat această metodă de notificare.
   Articolul 7
   Destinatarii înscrisurilor depuse menționate la articolul 6 sunt informați prin e-mail cu privire la înscrisurile care le sunt notificate prin intermediul e-EFTACourt.
   Un înscris depus se notifică în momentul în care destinatarul vizat (reprezentantul sau asistentului său) solicită accesul la înscrisul respectiv. În lipsa unei cereri de acces, se consideră că înscrisul este notificat la expirarea celei de a șaptea zile de la data la care a fost trimis e-mail-ul de notificare.
   În cazul în care una dintre părți este reprezentată de mai mulți agenți sau avocați, se ia în considerare prima cerere de acces pentru stabilirea termenului.
   Se ia în considerare ora locală a Marelui Ducat al Luxemburgului.
   Articolul 8
   Grefierul întocmește condițiile de utilizare a e-EFTACourt și se asigură că acestea sunt respectate. În cazul în care nu se respectă aceste condiții de utilizare a e-EFTACourt, contul respectiv poate fi dezactivat.
   Curtea ia măsurile necesare pentru a proteja e-EFTACourt împotriva abuzurilor sau a utilizărilor în scopuri rău intenționate.
   Utilizatorii sunt informați prin e-mail cu privire la măsurile luate în temeiul prezentului articol prin care le este blocat accesul la propriile conturi.
   Articolul 9
   Prezenta decizie intră în vigoare în ziua următoare datei publicării în secțiunea SEE și în suplimentul SEE ale Jurnalului Oficial al Uniunii Europene.

      Luxemburg, 12 decembrie 2016.


title: Decizia Consiliului din 14 februarie 2006 privind încheierea unui acord sub forma unui schimb de scrisori între Comunitatea Europeană și Republica Chile referitor la modificările care trebuie aduse Acordului privind comerțul cu băuturi spirtoase și băuturi aromatizate, anexat la Acordul de stabilire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

text:
Anunţ juridic important

|

32006D0137

Jurnalul Oficial L 054 , 24/02/2006 p. 0028 - 0028 Jurnalul Oficial L 270 , 29/09/2006 p. 0252 - 0252

		20060214Decizia Consiliuluidin 14 februarie 2006privind încheierea unui acord sub forma unui schimb de scrisori între Comunitatea Europeană și Republica Chile referitor la modificările care trebuie aduse Acordului privind comerțul cu băuturi spirtoase și băuturi aromatizate, anexat la Acordul de stabilire a unei asocieri între Comunitatea Europeană și statele sale membre, pe de o parte, și Republica Chile, pe de altă parte(2006/137/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Acordul de stabilire a unei asocieri între Comunitatea Europeană și statele sale membre, pe de o parte, și Republica Chile, pe de altă parte [1] (denumit în continuare "acord de asociere"), a fost semnat la 18 noiembrie 2002 și a intrat în vigoare la 1 martie 2005 [2].(2) La 24 noiembrie 2005, Consiliul a autorizat Comisia să înceapă negocierile cu Republica Chile în vederea modificării acordului privind comerțul cu băuturi spirtoase și băuturi aromatizate, atașat ca anexa VI [3] (denumită în continuare "anexa VI"), la acordul de asociere. Negocierile în cauză au fost încheiate cu succes.(3) Este necesară aprobarea Acordului sub forma unui schimb de scrisori între Comunitatea Europeană și Republica Chile referitor la modificările care trebuie aduse anexei VI,DECIDE:Articolul 1Acordul sub forma unui schimb de scrisori între Comunitatea Europeană și Republica Chile referitor la modificările care trebuie aduse Acordului privind comerțul cu băuturi spirtoase și băuturi aromatizate, anexat la Acordul de stabilire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, se aprobă în numele Comunității.Textul acordului sub forma unui schimb de scrisori este anexat la prezenta decizie.Articolul 2Comisarul european pentru agricultură și dezvoltare rurală este autorizat să semneze acordul sub forma unui schimb de scrisori prin care Comunitatea își asumă obligații.Adoptată la Bruxelles, 14 februarie 2006.Pentru ConsiliuPreședinteleK.-H. Grasser[1] JO L 352, 30.12.2002, p. 3.[2] JO L 84, 2.4.2005, p. 21.[3] JO L 352, 30.12.2002, p. 1198.--------------------------------------------------


title: 2014/481/UE: Decizia Consiliului din 14 iulie 2014 privind poziția care urmează să fie adoptată, în numele Uniunii Europene, cu privire la participarea la Comitetul consultativ Cariforum-UE prevăzut în Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte

text:
               22.7.2014

               RO

               Jurnalul Oficial al Uniunii Europene

               L 216/1

         DECIZIA CONSILIULUI
   din 14 iulie 2014
   privind poziția care urmează să fie adoptată, în numele Uniunii Europene, cu privire la participarea la Comitetul consultativ Cariforum-UE prevăzut în Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte

      (2014/481/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
   având în vedere propunerea Comisiei,
   întrucât:

               (1)

               Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte (1) („acordul”) a fost semnat la 15 octombrie 2008 și se aplică, provizoriu, începând cu 29 decembrie 2008.

               (2)

               Articolul 232 alineatul (2) din acord prevede ca decizia cu privire la participarea societății civile la Comitetul consultativ Cariforum-UE să fie luată de Consiliul său mixt, pentru a se asigura o reprezentare largă a tuturor părților interesate.

               (3)

               Este important să se înființeze toate instituțiile prevăzute în acord, în special Comitetul consultativ Cariforum-UE care nu a fost încă convocat, în ciuda rolului său în promovarea dialogului, cooperării și monitorizării în temeiul acordului.

               (4)

               Comitetul Economic și Social European și-a exprimat voința de a asista Comitetul consultativ Cariforum-UE, prin organizarea selecției reprezentanților europeni în comitet și prin asumarea funcției de secretariat al comitetului respectiv în perioada inițială după înființarea acestuia,

         ADOPTĂ PREZENTA DECIZIE:
   Articolul 1
   Poziția ce urmează a fi adoptată în numele Uniunii cu privire la adoptarea unei decizii a Consiliului mixt Cariforum-UE prevăzută în Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte, privind Comitetul său consultativ se bazează pe proiectul de decizie al Consiliului mixt atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 iulie 2014.

            Pentru Consiliu

            Președintele

         M. MARTINA

      (1)  JO L 289, 30.10.2008, p. 3.

      PROIECT DE
      DECIZIE NR. …/2014 A CONSILIULUI MIXT CARIFORUM-UE
      din
      instituit prin Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte, cu privire la participarea la Comitetul consultativ Cariforum-UE
      CONSILIUL MIXT CARIFORUM-UE,
      având în vedere Acordul de parteneriat economic între statele Cariforum, pe de o parte, și Comunitatea Europeană și statele sale membre, pe de altă parte („acordul”), în special articolul 232 alineatul (2),
      întrucât, având în vedere obiectivele stabilite la articolul 1 din acord și angajamentul privind monitorizarea sa prevăzut la articolul 5 din acord, este necesar să se decidă cu privire la participarea la Comitetului consultativ Cariforum-UE,
      ADOPTĂ PREZENTA DECIZIE:
      Articolul 1
      (1)   Comitetul consultativ Cariforum-UE („Comitetul”) este constituit din patruzeci (40) de reprezentanți permanenți ai organizațiilor societății civile după cum urmează:

                  (a)

                  douăzeci și cinci (25) de reprezentanți ai organizațiilor situate în statele Cariforum; și

                  (b)

                  cincisprezece (15) reprezentanți ai organizațiilor situate în Uniunea Europeană.

            (2)   În fiecare grup de reprezentanți la care se face referire mai sus trebuie să existe o reprezentare echilibrată a:

                  (a)

                  organizațiilor angajatorilor;

                  (b)

                  sindicatelor;

                  (c)

                  altor organizații economice, sociale și neguvernamentale, inclusiv organizațiile de dezvoltare și de mediu; precum și

                  (d)

                  a comunității academice.

            (3)   Mandatul reprezentanților permanenți este de doi ani. Este necesar să se asigure o expertiză relevantă și o reprezentare geografică și sectorială largă.
      (4)   În sensul prezentei decizii, „organizațiile societății civile” includ instituții, asociații, fundații, grupurile militante și alte entități de natură neguvernamentală, care nu au un scop lucrativ și care pot furniza consiliere sau pot contribui cu informații specializate cu privire la aspectele tratate în acord, precum și reprezentanți ai comunității academice.
      (5)   Se consideră că o organizație este situată pe teritoriul unui stat Cariforum sau al Uniunii Europene dacă organizația în cauză își are sediul legal și centrul său de management și control pe teritoriul unui stat Cariforum sau al Uniunii Europene, după caz.
      Articolul 2
      (1)   Compoziția Comitetului este determinată de Consiliul mixt Cariforum-UE și include reprezentanți ai organizațiilor societății civile selectați în conformitate cu articolul 1 de către Uniunea Europeană și, respectiv, de către statele Cariforum.
      (2)   Consiliul mixt Cariforum-UE poate, de asemenea, modifica lista membrilor atunci când este necesar.
      (3)   Orice post vacant în componența Comitetului nu invalidează constituirea Comitetului și nici nu afectează dreptul de a acționa al celorlalți membri.
      (4)   Majoritatea membrilor selectați de către Uniunea Europeană și majoritatea membrilor selectați de către statele Cariforum constituie cvorumul Comitetului.
      Articolul 3
      Reprezentanții permanenți pot beneficia de asistență financiară pentru a se achita de sarcini în cadrul Comitetului.
      Articolul 4
      Orice organizație care îndeplinește cerințele menționate la articolul 232 alineatul (1) din acord poate participa la reuniunile Comitetului în calitate de observator.
      Articolul 5
      Comitetul Economic și Social European își asumă funcția de secretariat al Comitetului pentru o perioadă inițială care se încheie la 31 decembrie 2014. Ulterior, sarcinile de secretariat al Comitetului sunt asigurate prin rotație, pentru o perioadă de 12 luni, de către o organizație sau o entitate selectată de statele Cariforum, urmată de o organizație sau o entitate selectată de Uniunea Europeană.
      Articolul 6
      Prezenta decizie intră în vigoare la […]

         Adoptată la …,

               Pentru Consiliul mixt Cariforum-UE


				|

		52014PC0539

			Propunere de DECIZIE A CONSILIULUI de stabilire a poziției care urmează să fie adoptată de Uniunea Europeană în cadrul Comitetului privind achizițiile publice cu privire la retragerea obiecțiilor Uniunii în privința delistării a trei entități din anexa 3 la apendicele I la lista Japoniei din cadrul Acordului privind achizițiile publice /* COM/2014/0539 final - 2014/0249 (NLE) */

			   	EXPUNERE DE MOTIVE
1.           CONTEXTUL PROPUNERII
În 2001, Japonia a notificat secretariatului
AAP intenția sa de a retrage din sfera de aplicare a Acordului OMC privind
achizițiile publice (AAP) cele trei companii feroviare japoneze din Honshu
- Compania Feroviară Japoneză de Est, Compania Feroviară
Japoneză Centrală și Compania Feroviară Japoneză de
Vest - care sunt companii feroviare care anterior au fost deținute în
majoritate de către guvernul japonez.
La momentul respectiv, UE și alte
părți au prezentat obiecții cu privire la delistarea acestor
companii, obiecții care au fost retrase între 2002 și 2006.
Între UE și Japonia au avut loc diferite
consultări, dar UE a continuat să aibă preocupări, în timp
ce toate celelalte părți la AAP și-au retras obiecțiile.
Având în vedere această situație, anexa 3 la lista Japoniei în cadrul
AAP revizuit nu include cele trei companii, însă cuprinde o notă în
care se precizează că respectivele companii sunt totuși
considerate incluse în domeniul de aplicare al acordului până la
retragerea de către Uniunea Europeană a obiecțiilor privind
delistarea acestor companii.
În timpul exercițiului de delimitare a
domeniului de aplicare pentru Acordul de liber schimb (ALS) UE-Japonia, UE a
declarat că este pregătită să retragă obiecțiile
privind delistarea celor trei companii japoneze, în contextul negocierilor ALS
privind achizițiile publice. Aceasta a fost abordarea adoptată de
Consiliu în Foaia de parcurs privind căile ferate și transportul
urban, pe care Consiliul a aprobat-o împreună cu directivele de negociere.

Având în vedere evoluția pozitivă a
negocierilor în cadrul ALS privind achizițiile publice în sectorul
căilor ferate, în special faptul că Japonia și-a confirmat intenția
de a revizui semnificativ condițiile de aplicare a rezervei din AAP
privind căile ferate [„clauza privind siguranța operațională”,
astfel cum se prevede la nota 4 din anexa 2 și la nota 3(a) din anexa 3 la
lista Japoniei], precum și de a încuraja cele trei companii japoneze din
Honshu să practice achiziții publice transparente și
nediscriminatorii, Uniunea Europeană își poate retrage obiecțiile
cu privire la retragerea acestor companii din listele Japoniei aflate sub
incidența AAP.
2.           ELEMENTELE JURIDICE ALE
PROPUNERII
Atât AAP din 1994, cât și AAP revizuit[1] prevăd proceduri
decizionale simplificate pentru modificarea listelor de entități ale
fiecărei părți contractante („delistare”). Aceste
modificări sunt efectuate prin intermediul Comitetului AAP, în calitate de
organism responsabil pentru funcționarea AAP. În cazul în care nu
există obiecții la modificarea propusă în cadrul Comitetului
AAP, modificările aduse listelor părților la AAP sunt acceptate.
Această decizie va produce efecte juridice pentru părțile la AAP
în cauză, întrucât modifică drepturile și obligațiile
părților constituite în temeiul acordului.
În cazul propunerii Japoniei de „delistare” a celor trei companii
feroviare, toate părțile contractante au acceptat modificarea prin
faptul că nu au transmis Comitetului AAP obiecții, cu excepția a
două alte părți la AAP, care ulterior și-au retras obiecțiile
prin intermediul unor notificări.
Rezultă că toate părțile contractante, cu excepția
UE, au adoptat o poziție pozitivă în cadrul Comitetului AAP (fie prin
faptul că nu au formulat obiecții, fie prin retragerea obiecțiilor).
Acest lucru este echivalent cu acceptarea modificării propuse de Japonia.
Cu toate acestea, având în vedere faptul că UE își menține obiecțiile,
nu se poate afirma că, în această situație, Comitetul a acceptat
modificarea. Pentru aceasta, UE trebuie să adopte o poziție
pozitivă în cadrul Comitetului AAP, din moment ce celelalte părți
contractante au făcut deja acest lucru.
AAP revizuit cuprinde o dispoziție tranzitorie pentru a aborda
situația apărută în cadrul Comitetului AAP. Această dispoziție
figurează în nota 5 din anexa 3 la lista Japoniei din apendicele I la AAP.
În temeiul notei, cele trei companii feroviare sunt considerate a fi incluse,
cu titlu provizoriu, ca entități care intră sub incidența
AAP. Cu toate acestea, nota încetează să mai producă efecte de
îndată ce UE transmite Comitetului AAP notificarea privind retragerea
obiecțiilor. Există așadar o continuitate între evenimentele din
cadrul Comitetului AAP produse înainte și după intrarea în vigoare a
AAP revizuit. Absența obiecțiilor de la celelalte părți
contractante a fost, de asemenea, confirmată prin faptul că acestea
au acceptat pachetul AAP revizuit astfel cum a fost adoptat de Comitetul AAP.
Prin urmare, transmiterea către Comitetul AAP a unei eventuale notificări
de retragere a obiecțiilor ar trebui considerată drept o modificare a
poziției UE (care până în prezent a fost de a se opune
modificării Japoniei) în cadrul Comitetului AAP. O notificare din partea
UE constituie ultima cerință pentru ca procedura din cadrul
Comitetului AAP să se încheie cu acceptarea colectivă a
modificării aduse de Japonia, care ar produce efecte juridice pentru toate
părțile contractante la AAP, nu numai pentru UE.
La primirea notificării din partea UE, chestiunea va fi înscrisă
pe ordinea de zi a reuniunii Comitetului AAP. În cadrul reuniunii respective,
se preconizează luarea de măsuri de către Comitetul AAP cu
privire la această chestiune pentru a reflecta faptul că, având în
vedere modificarea poziției UE privind companiile feroviare, nota 5 din
anexa 3 la lista Japoniei nu mai produce efecte, iar Comitetul va declara
că „procedura de delistare” a luat sfârșit. Ulterior, Comitetul AAP
ar urma să primească de la secretariatul AAP o copie certificată
conformă a anexei 3 la lista Japoniei, care să reflecte noua situație.
Articolul 218 alineatul (9) din Tratatul privind funcționarea
Uniunii Europene (TFUE) prevede că, atunci când o decizie cu efecte
juridice trebuie adoptată în cadrul unui organism creat printr-un acord
internațional, Consiliul, la propunerea Comisiei, ar trebui să adopte
o decizie de stabilire a poziției care urmează a fi adoptată în
numele Uniunii. În lumina celor de mai sus, retragerea obiecțiilor Uniunii
față de eliminarea celor trei entități din anexa 3 la
Apendicele I la lista Japoniei din cadrul Acordului privind achizițiile
publice intră sub incidența acestei dispoziții, întrucât decizia
este adoptată în cadrul un organism creat printr-un acord internațional
care are impact asupra drepturilor și obligațiilor UE.
2014/0249 (NLE)
Propunere de
DECIZIE A CONSILIULUI
de stabilire a poziției care
urmează să fie adoptată de Uniunea Europeană în cadrul
Comitetului privind achizițiile publice cu privire la retragerea obiecțiilor
Uniunii în privința delistării a trei entități din anexa 3
la apendicele I la lista Japoniei din cadrul Acordului privind achizițiile
publice
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 207 alineatul (4) primul paragraf,
coroborat cu articolul 218 alineatul (9),
având în vedere propunerea Comisiei Europene,
întrucât:
(1)       La 29 august 2001,
notificarea transmisă de Japonia în temeiul articolului XXIV alineatul (6)
litera (b) din Acordul privind achizițiile publice din 1994 (denumit în
continuare „AAP”) privind retragerea Companiei Feroviare Japoneze de Est, a
Companiei Feroviare Japoneze Centrale și a Companiei Feroviare Japoneze de
Vest din anexa 3 la apendicele I la lista Japoniei a fost adusă la cunoștința
părților la AAP.
(2)       La data de 1 octombrie 2001,
Uniunea Europeană a ridicat obiecții, în temeiul articolului XXIV
alineatul (6) litera (b) din AAP din 1994, față de modificările
propuse, astfel cum au fost notificate de Japonia, pentru a examina în
profunzime motivele care stau la baza delistării preconizate a entităților
respective, întrucât au apărut unele preocupări inițiale.
(3)       În ciuda diverselor consultărilor
care au avut loc între Uniune și Japonia, Uniunea nu și-a retras
obiecțiile, spre deosebire de toate celelalte părți care au avut
obiecții.
(4)       În cursul revizuirii AAP din
1994 s-a ținut cont de această situație. Japonia nu a inclus în
propria anexă 3 cele trei companii în cauză, ci a adăugat o
notă în care precizează că respectivele companii sunt
considerate incluse în anexa 3 a Japoniei până la retragerea de către
Uniunea Europeană a obiecțiilor privind delistarea acestor companii.
(5)       În cadrul exercițiului
de delimitare a domeniului de aplicare pentru Acordul de liber schimb
UE-Japonia și în conformitate cu abordarea adoptată de către
Consiliu în ceea ce privește Foaia de parcurs privind căile ferate și
transportul urban și fără a aduce atingere evaluării
gradului de concurență pe piața căilor ferate din Japonia,
Uniunea a declarat că este pregătită să retragă obiecțiile
privind delistarea celor trei companii japoneze, în contextul negocierilor ALS
privind achizițiile publice.
(6)       Având în vedere faptul
că Japonia și-a confirmat intenția de a revizui semnificativ
condițiile de aplicare a clauzei privind siguranța operațională,
astfel cum se prevede la nota 4 din anexa 2 și la nota 3(a) din anexa 3
din lista Japoniei din Apendicele I la AAP, precum și de a încuraja cele
trei companii feroviare să practice achiziții publice transparente și
nediscriminatorii, Uniunea Europeană ar trebui să își
retragă obiecțiile cu privire la delistarea acestor companii.
(7)       Retragerea obiecțiilor
nu ar trebui să aducă atingere poziției Uniunii în cadrul
Comitetul AAP privind decizia referitoare la criteriile orientative care
să demonstreze eliminarea efectivă a influenței sau controlului
guvernamental asupra achiziției publice reglementate a entității,
în temeiul articolului XIX alineatul (8) din AAP revizuit, în special dacă
influența sau controlul guvernamental este eliminat efectiv atunci când
entitățile în cauză nu își desfășoară
activitatea într-un mediu competitiv.
(8)       Prin urmare, este oportun
să se stabilească poziția care urmează să fie
adoptată de Uniune în cadrul Comitetului OMC privind achizițiile
publice în ceea ce privește retragerea acestor obiecții,
ADOPTĂ PREZENTA DECIZIE:
Articolul 1
Poziția care urmează să fie
adoptată de Uniunea Europeană în cadrul Comitetului privind achizițiile
publice al Organizației Mondiale a Comerțului este
următoarea: Uniunea Europeană își retrage obiecțiile
cu privire la eliminarea Companiei Feroviare Japoneze de Est, a Companiei
Feroviare Japoneze Centrale și a Companiei Feroviare Japoneze de Vest din
anexa 3 la apendicele I la lista Japoniei din cadrul Acordului privind achizițiile
publice.
Articolul 2
Prezenta decizie intră în vigoare la data
adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               2014/115/UE: Decizia Consiliului din 2 decembrie
2013 privind încheierea Protocolului de modificare a Acordului privind
achizițiile publice, JO L 68, 7.3.2014, p. 1–1.


title: 2008/381/CE: Decizia Consiliului din 14 mai 2008 de instituire a unei Rețele europene de migrație

text:
               21.5.2008

               RO

               Jurnalul Oficial al Uniunii Europene

               L 131/7

      DECIZIA CONSILIULUI

   din 14 mai 2008
   de instituire a unei Rețele europene de migrație
   (2008/381/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 66,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               În 2003, Comisia a inițiat o acțiune pregătitoare cu o durată de trei ani în vederea constituirii unei Rețele europene de migrație („REM”), având drept obiectiv punerea la dispoziția Comunității și a statelor membre de date obiective, fiabile și actualizate privind fenomenul migrației.

               (2)

               Consiliul European, în cadrul reuniunii sale de la Salonic din iunie 2003, recunoscând importanța monitorizării și analizării fenomenului multidimensional al migrației, a salutat, în concluziile sale, constituirea REM și a propus, de asemenea, analizarea posibilității de înființare a unei structuri permanente pentru viitor.

               (3)

               La 4 noiembrie 2004, Consiliul European a aprobat un program multianual de consolidare a spațiului de libertate, securitate și justiție, cunoscut sub denumirea de Programul de la Haga, care promovează dezvoltarea celei de-a doua etape din cadrul evoluției politicii comune în domeniul azilului, migrației, vizelor și frontierelor, cu începere de la 1 mai 2004, bazate, printre altele, pe o cooperare practică mai strânsă între statele membre și pe un schimb mai eficient de informații. Programul de la Haga recunoaște faptul că „procesul de dezvoltare a politicii europene în domeniul azilului și migrației aflat în curs ar trebui să aibă la bază o analiză comună a tuturor aspectelor fenomenului migrației. Este esențială îmbunătățirea culegerii, a furnizării și a schimbului de informații și date actualizate referitoare la toate aspectele relevante privind evoluția migrației și utilizarea eficientă a acestora.”

               (4)

               În vederea consultării părților interesate cu privire la viitorul REM, Comisia a adoptat, la 28 noiembrie 2005, o „Carte verde privind evoluția Rețelei de migrație europene” care, în plus față de o evaluare a funcționării REM pe parcursul primilor ani ai perioadei pregătitoare, aborda și aspecte precum sarcinile și structura viitoare a REM.

               (5)

               Consultarea publică a dovedit că majoritatea părților interesate susțin continuarea și consolidarea activității REM, precum și menținerea obiectivului inițial al acesteia, care constă în furnizarea de informații actualizate, obiective, fiabile și comparabile cu privire la aspecte legate de migrație și azil. De asemenea, s-a dovedit că majoritatea părților interesate doresc ca REM să rămână atașată Comisiei.

               (6)

               REM ar trebui să evite suprapunerea eforturilor depuse de instrumentele sau structurile comunitare existente care au, de asemenea, drept obiectiv culegerea și schimbul de informații în domeniul migrației și azilului și ar trebui să reprezinte o valoare adăugată în comparație cu acestea, în special prin gama sa largă de sarcini, prin rolul important acordat analizei și legăturilor cu mediul academic și prin accesibilitatea publică a rezultatelor sale.

               (7)

               Printre alte instrumente și structuri existente, Regulamentul (CE) nr. 862/2007 al Parlamentului European și al Consiliului din 11 iulie 2007 privind statisticile comunitare în domeniul migrației și al protecției internaționale (2) constituie un cadru de referință important pentru funcționarea Rețelei de migrație europene. Trebuie să se acorde atenție muncii valoroase depuse de către Centrul pentru informare, discuții și schimb de date privind trecerea frontierelor și imigrație (CIREFI), precum și dispozițiilor Deciziei 2005/267/CE a Consiliului din 16 martie 2005 de creare a unei Rețele de Informare și Coordonare securizate, conectate la Internet, pentru serviciile de gestionare a migrării ale statelor membre (3).

               (8)

               Pentru a-și putea atinge obiectivele, REM ar trebui să fie sprijinită de un „punct național de contact” din fiecare stat membru. Activitățile desfășurate de punctele naționale de contact ar trebui coordonate la nivel comunitar de către Comisie, cu asistența unui furnizor de servicii care să dețină competența necesară pentru a putea organiza activitatea de rutină a REM, inclusiv sistemul de schimb de informații al acesteia.

               (9)

               Pentru a garanta că punctele naționale de contact dețin expertiza necesară pentru abordarea multiplelor aspecte specifice domeniului migrației și azilului, acestea ar trebui să fie formate din cel puțin trei experți care, în mod individual sau împreună, să dețină competențe în domeniul elaborării politicilor, al dreptului, al cercetării și al statisticii. Acești experți ar putea proveni din administrațiile statelor membre sau din oricare altă organizație. Fiecare punct național de contact ar trebui să dispună, la nivel colectiv, de expertiza adecvată în domeniul tehnologiei informației, în realizarea proiectelor de colaborare și în stabilirea de relații cu alte organizații și entități naționale, precum și în colaborarea într-un mediu multilingv la nivel european.

               (10)

               Fiecare punct național de contact ar trebui să creeze o rețea națională de migrație, formată din organizații și persoane care își desfășoară activitatea în domeniul migrației și azilului, cuprinzând, de exemplu, universități, organizații de cercetare și cercetători, organizații guvernamentale și neguvernamentale și organizații internaționale, pentru a permite tuturor părților interesate să-și facă cunoscute punctele de vedere.

               (11)

               Un „comitet director” ar trebui să confere REM o orientare strategică, inclusiv prin contribuția acestuia la pregătirea și aprobarea programului anual de activități al REM.

               (12)

               Pentru a se asigura o difuzare cât mai largă a informațiilor produse de REM sub formă de studii și rapoarte, aceste informații ar trebui să fie accesibile prin intermediul celor mai avansate mijloace tehnologice, inclusiv o pagină de Internet dedicată.

               (13)

               Atunci când este necesar pentru atingerea obiectivelor sale, REM ar trebui să aibă posibilitatea de a iniția relații de cooperare cu alte entități care își desfășoară activitatea în domeniul migrației și azilului. La stabilirea unor astfel de relații, ar trebui acordată o atenție deosebită garantării unui grad avansat de cooperare cu entități din Danemarca, Islanda, Norvegia, Elveția, din țările candidate în vederea aderării, din țările care fac obiectul politicii europene de vecinătate și din Rusia.

               (14)

               Comisia acordă REM cofinanțare prin intermediul subvențiilor în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (4).

               (15)

               În cadrul sistemului de schimb de informații al REM ar trebui luate în considerare dispozițiile Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (5) și dispozițiile Regulamentului (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

               (16)

               În conformitate cu articolul 3 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, Regatul Unit și-a notificat intenția de a participa la adoptarea și la aplicarea prezentei decizii.

               (17)

               În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, și fără a aduce atingere articolului 4 din protocolul menționat anterior, Irlanda nu participă la adoptarea prezentei decizii, nu are obligații în temeiul acesteia și nu i se aplică.

               (18)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu are obligații în temeiul acesteia și nu i se aplică,

         ADOPTĂ PREZENTA DECIZIE:
   Articolul 1
   Obiectul și domeniul de aplicare
   (1)   Prin prezenta se instituie o Rețea europeană de migrație („REM”).
   (2)   Obiectivul REM constă în satisfacerea nevoilor de informații ale instituțiilor Comunitare și autorităților statelor membre cu privire la migrație și azil prin furnizarea de informații actualizate, obiective, fiabile și comparabile privind migrația și azilul, în vederea sprijinirii elaborării politicilor în Uniunea Europeană în aceste domenii.
   (3)   De asemenea, REM este utilizată pentru a furniza publicului larg informații cu privire la aceste teme.
   Articolul 2
   Sarcini
   (1)   Pentru a aduce la îndeplinire obiectivul menționat la articolul 1, REM:

               (a)

               culege și face schimb de date și informații actualizate și fiabile provenind dintr-o gamă largă de surse;

               (b)

               realizează analize ale datelor și informațiilor menționate la litera (a) și le prezintă într-un format ușor accesibil;

               (c)

               în colaborare cu alte organisme competente ale UE, contribuie la elaborarea de indicatori și de criterii care vor ameliora coerența informațiilor și ajută la dezvoltarea acțiunilor comunitare legate de statisticile referitoare la migrație;

               (d)

               elaborează și publică rapoarte periodice privind situația migrației și azilului, atât la nivelul Comunității, cât și la nivelul statelor membre;

               (e)

               creează și gestionează un sistem de schimb de informații bazat pe Internet care permite accesul la documente și publicații relevante în domeniul migrației și azilului;

               (f)

               se face cunoscută publicului prin acordarea accesului la informațiile culese și prin diseminarea rezultatelor activității sale, cu excepția cazului în care acestea au un caracter confidențial;

               (g)

               coordonează informații și cooperează cu alte organisme europene și internaționale competente.

         (2)   REM se asigură că activitățile acesteia sunt consecvente și coordonate cu instrumentele și structurile comunitare relevante din domeniul migrației și azilului.
   Articolul 3
   Componența
   REM este compusă din:

               —

               „Punctele naționale de contact” desemnate de statele membre;

               —

               Comisia.

         Articolul 4
   Comitetul director
   (1)   REM este condusă de un comitet director, compus dintr-un reprezentant al fiecărui stat membru și un reprezentant al Comisiei asistat de doi experți științifici.
   (2)   Reprezentantul Comisiei prezidează comitetul director.
   (3)   Fiecare membru al comitetului director are un vot, inclusiv președintele. Deciziile se iau cu o majoritate de două treimi din totalul voturilor exprimate.
   (4)   Un reprezentant al Parlamentului European poate participa la ședințele comitetului director în calitate de observator.
   (5)   În special, comitetul director:

               (a)

               contribuie la pregătirea și aprobarea programului anual de activități al REM, inclusiv a unor sume indicative minime și maxime ale bugetului pentru fiecare punct național de contact, care garantează acoperirea costurilor de bază care rezultă din funcționarea corectă a rețelei în conformitate cu articolul 5 în baza unui proiect al președintelui;

               (b)

               evaluează progresul înregistrat de REM și formulează, atunci când este necesar, recomandări privind măsurile care ar trebui luate;

               (c)

               prezintă, cel puțin o dată pe an, Parlamentului European, Consiliului, Comisiei, Comitetului Economic și Social și Comitetului Regiunilor un raport de situație succint cu privire la activitățile REM aflate în curs și la concluziile principale ale studiilor sale;

               (d)

               identifică cele mai potrivite relații de cooperare strategică cu alte entități competente în domeniul migrației și azilului și aprobă, după caz, modalitățile administrative ale acestei cooperări, în conformitate cu articolul 10;

               (e)

               acordă consultanță punctelor naționale de contact cu privire la posibilitățile acestora de îmbunătățire a modului lor de funcționare și le acordă asistență astfel încât acestea să poată lua măsurile necesare, în cazul în care deficiențele persistente identificate în activitatea unui punct național de contact ar putea avea consecințe negative asupra activității REM.

         (6)   Comitetul director adoptă propriul regulament de funcționare și se întrunește cel puțin de două ori pe an, la convocarea președintelui său.
   Articolul 5
   Puncte naționale de contact
   (1)   Fiecare stat membru desemnează o entitate drept punctul său național de contact. Pentru a facilita activitatea REM și pentru a garanta atingerea obiectivelor sale, statele membre iau în considerare, atunci când este necesar, nevoia de coordonare între reprezentanții din comitetul director și punctele naționale de contact ale acestora.
   (2)   Un punct național de contact este compus din cel puțin trei experți. Unul dintre acești experți, care are rolul de coordonator național, este un funcționar sau un angajat al entității desemnate. Ceilalți experți pot proveni fie din aceeași entitate, fie din alte organizații naționale și internaționale, publice sau private, cu sediul în statul membru respectiv.
   (3)   Experții fiecărui punct național de contact dispun, la nivel colectiv, de competențe în domeniul azilului și al migrației, acoperind aspecte legate de elaborarea politicilor, drept, cercetare și statistică.
   (4)   Statele membre informează Comisia, nu mai târziu de trei luni de la intrarea în vigoare a prezentei decizii, care sunt experții din componența punctelor naționale de contact, specificând modul în care cei din urmă corespund cerințelor prevăzute la alineatul (3).
   (5)   Punctele naționale de contact aduc la îndeplinire sarcinile REM la nivel național și, în special:

               (a)

               furnizează rapoarte naționale, inclusiv rapoartele menționate la articolul 9;

               (b)

               contribuie cu informații naționale la sistemul de schimb de informații menționat la articolul 8;

               (c)

               își dezvoltă capacitatea de a formula cereri punctuale și de a răspunde rapid cererilor primite de la celelalte puncte naționale de contact;

               (d)

               constituie o rețea națională de migrație compusă dintr-o serie de organizații și persoane care își desfășoară activitatea în domeniul migrației și azilului și care reprezintă părțile interesate. Membrii rețelei naționale de migrație pot fi solicitați să contribuie la activitățile REM, în special în ceea ce privește articolele 8 și 9.

         (6)   Experții din cadrul fiecărui punct național de contact se întâlnesc periodic, după caz, împreună cu membrii rețelelor naționale de migrație respective menționate la alineatul (5) litera (d), pentru a discuta cu privire la activitatea punctului de contact și pentru a face schimb de informații privind activitățile în curs și viitoare.
   Articolul 6
   Coordonarea
   (1)   Comisia coordonează, de asemenea, activitatea REM, în conformitate cu articolul 2 alineatul (2), și se asigură că aceasta reflectă în mod adecvat prioritățile politice ale Comunității în domeniul migrației și azilului.
   (2)   În vederea organizării activității REM, Comisia primește asistență din partea unui furnizor de servicii selecționat în baza unei proceduri de achiziții publice. Furnizorul de servicii trebuie să îndeplinească cerințele prevăzute la articolul 5 alineatul (3), precum și oricare alte cerințe relevante stabilite de Comisie.
   (3)   Sub supravegherea Comisiei, furnizorul de servicii îndeplinește, inter alia, următoarele sarcini:

               (a)

               organizează funcționarea curentă a REM;

               (b)

               instituie și gestionează sistemul de schimb de informații menționat la articolul 8;

               (c)

               coordonează contribuțiile provenind de la punctele naționale de contact;

               (d)

               pregătește reuniunile prevăzute la articolul 7;

               (e)

               elaborează compilațiile și sintezele rapoartelor și studiilor prevăzute la articolul 9.

         (4)   În urma consultării punctelor naționale de contact și a aprobării din partea comitetului director, Comisia adoptă programul anual de activități al REM, în limitele obiectivului general și ale sarcinilor prevăzute la articolele 1 și 2. Programul specifică obiectivele și prioritățile tematice. Comisia monitorizează executarea programului anual de activități și raportează periodic comitetului director cu privire la executarea programului și la dezvoltarea REM.
   (5)   După consultarea comitetului director, în conformitate cu articolul 4 alineatul (5) litera (e), Comisia ia măsurile necesare în baza acordurilor de subvenție prevăzute la alineatul (6) din prezentul articol.
   (6)   Comisia stabilește, pe baza programului anual de activități al REM, sumele indicative disponibile pentru subvenții și contracte, în cadrul unei decizii de finanțare luate în temeiul articolului 75 din Regulamentul (CE, Euratom) nr. 1605/2002.
   (7)   Comisia acordă subvenții de funcționare punctelor naționale de contact care îndeplinesc condițiile prevăzute la articolul 5 alineatele (2) și (3) în baza cererilor individuale de subvenții depuse de punctele naționale de contact. Cuantumul maxim de cofinanțare comunitară se ridică la 80 % din costul total eligibil.
   (8)   În conformitate cu articolul 113 alineatul (2) din Regulamentul (CE, Euratom) nr. 1605/2002, subvențiile nu fac obiectul unei reduceri progresive cu ocazia reînnoirii acestora.
   Articolul 7
   Reuniunile
   (1)   REM se reunește în mod normal de cel puțin cinci ori pe an.
   (2)   Fiecare punct național de contact este reprezentat la reuniunile REM de cel puțin unul dintre experții din cadrul punctului de contact. La reuniuni pot participa cel mult trei experți din partea fiecărui punct național de contact.
   (3)   Reuniunile REM sunt convocate și prezidate de un reprezentant al Comisiei.
   (4)   Reuniunile periodice ale REM urmăresc:

               (a)

               să permită punctelor naționale de contact să facă schimb de cunoștințe și de experiență, în special în ceea ce privește funcționarea REM;

               (b)

               să evalueze progresul înregistrat în activitatea REM, în special în ceea ce privește pregătirea rapoartelor și studiilor menționate la articolul 9;

               (c)

               să facă schimb de informații și de opinii, în special privind structura, organizarea și conținutul informațiilor disponibile, precum și privind accesul la informațiile disponibile menționate la articolul 8;

               (d)

               să ofere o platformă de dezbatere a problemelor de ordin practic și juridic întâlnite de statele membre în domeniul migrației și azilului, în special pentru dezbaterea cererilor punctuale menționate la articolul 5 alineatul (5) litera (c);

               (e)

               să se consulte cu punctele naționale de contact cu privire la dezvoltarea programului anual de activități al REM menționat la articolul 6 alineatul (4).

         (5)   Experții și entitățile care nu fac parte din REM pot fi invitate la reuniunile acesteia, în cazul în care prezența acestora este considerată preferabilă. De asemenea, pot fi organizate reuniuni împreună cu alte rețele sau organizații.
   (6)   Activitățile la care se face referire la alineatul (5) se comunică în timp util punctelor naționale de contact dacă nu sunt planificate în cadrul programului anual de activități.
   Articolul 8
   Sistemul de schimb de informații
   (1)   În conformitate cu acest articol, se creează un sistem de schimb de informații bazat pe Internet, accesibil prin intermediul unei pagini de Internet dedicate.
   (2)   Conținutul sistemului de schimb de informații este, în principiu, public.
   Fără a aduce atingere Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (7), accesul la informații confidențiale este limitat la membrii REM.
   (3)   Sistemul de schimb de informații cuprinde cel puțin următoarele elemente:

               (a)

               accesul la legislația comunitară și națională, la jurisprudența și la evoluțiile politicilor în domeniul migrației și azilului;

               (b)

               o funcționalitate pentru cereri punctuale, în conformitate cu articolul 5 alineatul (5) litera (c);

               (c)

               un glosar și un tezaur de cuvinte în domeniul migrației și azilului;

               (d)

               accesul direct la toate publicațiile REM, inclusiv la rapoartele și studiile menționate la articolul 9, precum și un buletin de informare periodic;

               (e)

               un catalog cuprinzând numele cercetătorilor și denumirile instituțiilor de cercetare în domeniul migrației și azilului.

         (4)   Pentru a facilita accesul la informațiile menționate la alineatul (3), REM poate adăuga, după caz, linkuri către alte pagini de Internet pe care pot fi găsite informațiile originale.
   (5)   Pagina de Internet dedicată facilitează accesul la inițiative similare de informare publică în domenii conexe și la pagini de Internet conținând informații referitoare la situația în domeniul migrației și azilului din statele membre și din țări terțe.
   Articolul 9
   Rapoarte și studii
   (1)   Fiecare punct național de contact prezintă în fiecare an un raport care expune situația în domeniul migrației și azilului din statul membru respectiv, făcând referire la evoluția politicii în domeniu și cuprinzând date statistice.
   (2)   În cadrul programului anual de activități, fiecare punct național de contact pregătește, conform unor specificații comune, alte studii care acoperă aspecte specifice legate de migrație și azil și care sunt necesare pentru elaborarea politicilor.
   Articolul 10
   Cooperarea cu alte entități
   (1)   REM cooperează cu entități din statele membre sau din țările terțe, inclusiv cu agenții ale UE și cu organizații internaționale competente în domeniul migrației și azilului.
   (2)   Modalitățile de cooperare administrativă menționate la alineatul (1), care pot include, dacă este cazul, încheierea de acorduri de către Comisie în numele Comunității, fac obiectul aprobării comitetului director.
   Articolul 11
   Resurse bugetare
   Resursele bugetare alocate măsurilor prevăzute în această decizie sunt cuprinse în creditele anuale din cadrul bugetului general al Uniunii Europene. Creditele anuale disponibile sunt autorizate de autoritatea bugetară în limitele cadrului financiar.
   Articolul 12
   Execuția bugetului
   Comisia pune în aplicare sprijinul financiar comunitar în conformitate cu Regulamentul (CE, Euratom) nr. 1605/2002 al Consiliului.
   Articolul 13
   Reexaminarea
   La cel mult trei ani de la intrarea în vigoare a prezentei decizii și ulterior o dată la trei ani, Comisia prezintă Parlamentului European, Consiliului, Comitetului Economic și Social și Comitetului Regiunilor un raport cu privire la evoluția REM, întocmit în baza unei evaluări externe și independente. Acest raport este însoțit, după caz, de propuneri de modificare.
   Articolul 14
   Publicarea și data aplicării
   Prezenta decizie se aplică de la data publicării în Jurnalul Oficial al Uniunii Europene.
   Articolul 15
   Destinatari
   Prezenta decizie se adresează statelor membre în conformitate cu Tratatul de instituire a Comunității Europene.

      Adoptată la Bruxelles, 14 mai 2008.

            Pentru Consiliu

            Președintele

         A. BAJUK

      (1)  Aviz din 10 aprilie 2008, nepublicat încă în Jurnalul Oficial.

      (2)  JO L 199, 31.7.2007, p. 23.

      (3)  JO L 83, 1.4.2005, p. 48.

      (4)  JO L 248, 16.9.2002, p. 1. Regulament modificat ultima dată prin Regulamentul (CE) nr. 1525/2007 (JO L 343, 27.12.2007, p. 9).

      (5)  JO L 281, 23.11.1995, p. 31. Directivă modificată prin Regulamentul (CE) nr. 1882/2003 (JO L 284, 31.10.2003, p. 1).

      (6)  JO L 8, 12.1.2001, p. 1.

      (7)  JO L 145, 31.5.2001, p. 43.


title: Decizia (UE, Euratom) 2016/640 a Consiliului din 21 aprilie 2016 de numire a cinci membri în cadrul Curții de Conturi

text:
               23.4.2016

               RO

               Jurnalul Oficial al Uniunii Europene

               L 108/32

         DECIZIA (UE, Euratom) 2016/640 A CONSILIULUI
   din 21 aprilie 2016
   de numire a cinci membri în cadrul Curții de Conturi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (2),
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerile prezentate de Republica Cehă, Republica Letonia, Republica Polonă, Republica Slovenia și Republica Slovacă,
   având în vedere avizele Parlamentului European (1),
   întrucât:

               (1)

               Mandatele domnului Jan KINŠT, domnului Igors LUDBORŽS, domnului Augustyn KUBIK, domnului Milan Martin CVIKL și domnului Ladislav BALKO urmează să se încheie la 6 mai 2016.

               (2)

               Ar trebui, prin urmare, să fie numiți noi membri,

         ADOPTĂ PREZENTA DECIZIE:
   Articolul 1
   Sunt numiți în calitate de membri în cadrul Curții de Conturi, pentru perioada cuprinsă între 7 mai 2016 și 6 mai 2022:

               —

               domnul Jan GREGOR;

               —

               domnul Mihails KOZLOVS;

               —

               domnul Janusz WOJCIECHOWSKI;

               —

               domnul Samo JEREB;

               —

               domnul Ladislav BALKO.

         Articolul 2
   Prezenta decizie intră în vigoare la data adoptării.

      Adoptată la Luxemburg, 21 aprilie 2016.

            Pentru Consiliu

            Președintele

         G.A. VAN DER STEUR

      (1)  Avizele din 13 aprilie 2016 (nepublicate încă în Jurnalul Oficial).